Յանձնախումբի անդամ՝ Գառնի Արմէնեան ողջունեց արքեպիսկոպոս Մարտիրոսեանին, ՀՕՄ-ի Կեդրոնական Վարչութեան անդամները՝ Նայիրի Տէրտէրեանն ու Ռիթա Հինդլեանը, ՀՕՄ-ի Շրջանային Վարչութեան՝ գլխաւորութեամբ ատենապետ՝ Սիլվա Փօլատեանը, ՀՕՄի մասնաճիւղերու վարչականներ եւ անդամներ, ինչպէս նաեւ ՀՅԴ Կեդրոնական Կոմիտէի ներկայացուցիչ Գարմէն Օհանեանը, Հայաստանի բարձրագոյն մարմնի անդամ Սիմոն Սիմոնյան: Արմէնեան ուղջունեց ներկայութիւնը Հայաստանի ՀՕՄի Շրջանային Վարչութեան ատենապետ՝ Տիանա Յովսէփեանը, Տիար Պարետ Մարոնեանը եւ պարգեւատրեալ՝ Հայկոյշ Քոհլըր եւ ընտանիք: Արմէնեան իր խօսքին մէջ կարեւորեց բարոյականը, նոյնպէս նիւթական աջակցութեան կարեւորութիւնը Ջաւախքի հայերուն եւ իբրեւ երիտասարդ այս յանձնախումբի անդամ ան արտայայտուեցաւ, թէ պարտաւոր է աջակցիլ Ջաւախքի կրթական եւ ներգրաւման ջանքերուն: Արմէնեան աւելցուց, թէ «Կը կարծեմ ես կը խօսիմ բոլորիս համար այս սրահէն ներս, որ Ջաւախքին հանդէպ մեր սերը անսահման է: Պատմական յետադարձ ակնարկով ՔԱ 785 թուականին բարբառը նման է արեւմտահայերէնին, գեղատեսիլ բնապատկերները, հսկայական ամրոցները, եկեղեցիները, բիւրեղ գետերը եւ լեռները, աւանդոյթները եւ մշակոյթը, հիմնականին մէջ հակառակ բոլոր դժուարութիւններուն՝ բնակիչները իրար հանդէպ նուիրուածութիւն ունին եւ կը պահպանեն Ջաւախքի հայ համայնքը»: